Mesón de Cosculluela

O Mesón de Cosculluela (oficialment, en castellano, «Mesón de Coscojuela» ACÍN FANLO, José Luis. Paisajes con memoria; Viaje a los pueblos deshabitados del Alto Aragón (7ª Ed.). Ed. PRAMES; Zaragoza, 2006. ISBN 84-8321-202-1) ye un mesón aragonés d'o municipio de l'Aínsa-Sobrarbe, en a comarca de Sobrarbe y a provincia de Uesca. Actualment se troba despoblau.

Cheografía
A pardina consta d'a casa y bels edificios auxiliars y se troba en o plano que i ha debaixo d'o tozal de Cosculluela, a poca distancia de Plampalacios, en a ribera d'o pantano de Mediano.

Ye una finca que s'adedicaba a l'hospedache de viachers por l'antiga carretera d'o río Cinca, que uniba Balbastro con l'Aínsa, y que actualment se troba sepultada con l'augua d'o pantano, por o que en meyanías d'o sieglo XX se despobló en quedar-se sin posibilidat de treballo. En l'actualidat tanto a casa como os edificios auxiliars que l'acompanyaban se troban en estau d'enrunas.

O mesón, como Plampalacios y Cosculluela, feba parte d'o municipio de Cosculluela de Sobrarbe, absorvido en os anyos 1960 por o municipio de l'Aínsa. «Coscojuela de Sobrarbe» en a subpachina «Alteraciones de los municipios en los Censos de Población desde 1842» d'o Instituto Nacional de Estadística, consultada o 8 de mayo de 2011.

Referencias

Categoría:Lugars de l'Aínsa-Sobrarbe
Categoría:Despoblaus d'a provincia de Uesca
Categoría:Lugars afectaus por l'entibo de Mediano
Categoría:Localidaz d'a diocesi de Balbastro-Monzón en Sobrarbe